আইনী সাহায্য দিৱস উপলক্ষে বিহপুৰীয়া আৰক্ষী থানা এলেকাৰ বঙালমৰাৰ ফতেহপুৰত এক সজাগতা অনুষ্ঠানৰ লগতে পদযাত্ৰা কাৰ্য্যসূচী ৰূপায়ণ কৰে জিলা আইনী সাহায্য কৰ্তৃপক্ষই।
বিনামূলীয়া আইন সাহায্য, বাল্য বিবাহ, শিশু শ্ৰমিক, যৌতুক আদি সন্দৰ্ভত ৰাইজৰ মাজত সজাগতা সৃষ্টিৰ বাবে কাৰ্য্যসূচীটোৰ আয়োজন কৰা হৈছিল।
দৰিদ্ৰ আৰু অভাৱগ্ৰস্তসকলৰ বাবে থকা বিভিন্ন আইনী সাহায্যসমূহৰ বিষয়ে উপস্থিত ৰাইজক বিস্তাৰিতভাৱে অৱগত কৰে জিলা আইনী সাহায্য কৰ্তৃপক্ষৰ সচিব নাৰায়ণ কুৰিয়ে।
ফতেহপুৰ ছিনিয়ৰ মাদ্ৰাছাৰ ছাত্ৰ-শিক্ষক, স্বেচ্ছাসেৱী সংস্থা ৰেচাৰ্দছ, আইনী সজাগতা ক্লাবৰ ভাৰবাহী তথা শিক্ষক মফিজুৰ ৰহমানে কাৰ্য্যসূচীটোলৈ সহযোগিতা আগবঢ়ায়।
অনুষ্ঠানটোত নাওবৈচাৰ ৰাজহ চক্ৰ বিষয়া, সাংবাদিক তথা মানৱ সৰবৰাহ বিৰোধী কৰ্মী ফাৰহানা আহমেদৰ লগতে জিলাখনৰ লালুক, বিহপুৰীয়া, নাৰায়ণপুৰ থানা আৰু বঙালমৰা চকীৰ আৰক্ষী বিষয়াসকলো উপস্থিত আছিল।
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
